GRADSKA KNJIŽNICA NOVA GRADIŠKA

Relkovićeva ulica 4

NOVA GRADIŠKA

OIB: 54986197832

Nova Gradiška, 31. 1. 2024.

KLASA: 400-05/24-01/01

URBROJ: 2178/15-380-03/01-24-2

**Predmet: BILJEŠKE UZ FINANCIJSKI IZVJEŠTAJ za razdoblje 1. 1. 2023. do 31. 12. 2023.**

Gradska knjižnica Nova Gradiška ustanova je u vlasništvu Grada Nova Gradiška.

U razdoblju od 01. 01. do 31. 12. 2023. financirala se sredstvima iz:

* GRADSKOG PRORAČUNA (rashodi za zaposlene, materijalni rashodi, nabava opreme, knjižne građe i dr.
* DRŽAVNOG PRORAČUNA – Ministarstvo kulture i medija (nabava informatičke opreme, nabava knjižne i neknjižne građe)
* ŽUPANIJSKOG PRORAČUNA (nabava knjižne i neknjižne građe, program “Let s Gavranom”)
* TEKUĆE DONACIJE – za knjižnu djelatnost
* VLASTITI PRIHODI (materijalni rashodi, programi, financijski rashodi i dr.)
* PRIPIS KAMATA (materijalni rashodi)

01.01.2023. u Gradskoj knjižnici bilo je zaposleno 6 zaposlenika na neodređeno radno vrijeme, a 31. 12. 2023. zaposleno je 7 zaposlenika na neodređeno radno vrijeme i jedan zaposlenik na određeno.

Ustanova svoje poslovanje vodi po računskom planu proračunskih korisnika.

Gradska knjižnica nije u potpunosti dio Gradske riznice s obzirom da i dalje ima otvoren žiro-račun na koji prima uplate i plaća obveze.

**Bilješke uz Izvještaj o prihodima i rashodima, primicima i izdacima**

U Obrazcu PR-RAS koji dostavljamo za proteklo izvještajno razdoblje vidljiva su slijedeća odstupanja prihoda u odnosu na ostvareno izvještajno razdoblje prethodne godine:

- Šifra 6361 –u ovom izvještajnom razdoblju dobivena su veća sredstva iz Državnog proračuna zbog toga što je otkup knjižne građe po zadanim listama prebačen na knjižnice

- šifra 6631 – u ovom izvještajnom razdoblju dobivena je donacija za knjižničnu djelatnost

- šifra 6711 – prihodi iz Grada Nova Gradiška (nadležnog proračuna) su u ovom izvještajnom razdoblju veći jer je došlo do povećanja rashoda za zaposlene (novo zapošljavanje) i sredstva za pojedine materijalne rashode su iz ovog izvora povećana

- šifra 6712 – prihodi iz nadležnog proračuna za financiranje rashoda za nabavu nefinancijske imovine u ovom izvještajno razdoblju odnose se na nabavu knjižne građe i opreme koja je u ovom izvještajnom razdoblju nešto manja jer je kupljeno i manje opreme

U Obrazcu PR-RAS koji dostavljamo za proteklo izvještajno razdoblje vidljiva su slijedeća odstupanja rashoda u odnosu na ostvareno izvještajno razdoblje prethodne godine:

- šifra 311 – rashodi za zaposlene su veći u odnosu na ostvareno u prethodnoj godini jer je došlo do novog zapošljavanja, a povećana je i osnovica za obračun plaće

- šifra 312 – u ovom izvještajnom razdoblju imali smo isplatu naknade za smrtni slučaj člana obitelji, povećanje je i iz razloga što su neoporezivi primici na razini države povećani, a isto se povećanje primjenilo i u GK

- šifra 3212 – zbog povećanog opsega posla i bolovanja djelatnika nije se išlo na službena putovanja

- šifra 3221 – na ovoj stavci knjiži se neknjižna građa čija je nabava u ovom izvještajnom razdoblju bila nešto veće, a i nabava materijala i sredstava za čišćenje su nešto veća

- šifra 3222 – materijal i sirovine, u ovom izvještajnom razdoblju realizirane su radionice, promocije i predstavljanja knjiga te raznih drugih programa za koje smo kupovali materijal

- šifra 3224 – za materijal i dijelove za tekuće i investicijsko održavanje potrošeno je puno manje sredstava jer se planira selidba u novi prostor tako da se ne ulaže u postojeći

- šifra 3233 – usluge promidžbe i informiranja u ovom izvještajnom razdoblju su puno veće, jer je puno veći i broj programa i manifestacija koje su medijski popraćene

- šifra 3238 – u ovom izvještajnom razdoblju je bilo dodatnih ažuriranja računalnih baza (LC program) tako da je iznos na ovoj stavci veći

- šifra 3239 – ostale usluge – na ovaj konto knjižene su grafičke i tiskarske usluge i ostale usluge vezane za realizaciju programa knjižnice

- šifra 3293 - reprezentacija je u ovom izvještajnom razdoblju veća jer je puno veći broj izvođača i gostiju u realizaciji programa, za koje uvijek nastojimo osigurati hranu i piće, cvijeće i sl.

- šifra Y006 – manjak prihoda za pokriće u sljedećem razdoblju nastao je iz razloga što se prihodi knjiže prema novačanom tijeku, a rashodi prema vremenu nastanka što znači da je proknjižena plaća za prosinac i računi za materijalne rashode s datumom 31. 12. 2023., a sredstva za iste biti će doznačena u siječnju 2024.

**Izvještaj o promjenama u vrijednosti i obujmu imovine i obveza** – povećanje proizvedene dugotrajne imovine (knjiga) u iznosu 1.640,67 – otkup MK i pokloni

**Izvještaj o rashodima prema funkcijskoj klasifikaciji**

* Šifra – 082– službe kulture – 180.376,99 €

**Bilješke uz BILANCU**

– šifra 0221 – u 2023. nabavljene su police za knjige na odrasli i dječji odjel Gradske knjižnice

– šifra 02924 – ispravak vrijednosti knjiga – knjige su se prije vodile u programskoj podršci ZAKI, a od 2021. vode se i u evidenciji dugotrajne imovine zbog toga je ispravak vrijednosti veći jer je obračunat na ukupan knjižni fond

- šifra 129 – ostala potraživanje odnose se na potraživanja za bolovanja na teret HZZO-a

– šifra 167 – potraživanja proračunskih korisnika za sredstva uplaćena u nadležni proračun –– odnose se na prenesene vlastite prihode u Proračun Grada, a koji su na raspolaganju u 2024.

- šifra 922 – manjak prihoda poslovanja - radi se o plaći iz prijašnjih perioda, odnosno o tehničkom manjku koji se odnosi na proknjiženu plaću za 12. mjesec 2023. koja će biti isplaćena u siječnju 2024.

- šifra 991 i 996 – izvanbilančni zapisi – u 2023. proknjižena je vrijednost zgrade koju koristi Gradska knjižnica, a koja je u vlasništvu Grada Nova Gradiška. Iznos je proknjižen prema financijskoj kartici poslanoj iz Grada Nova Gradiška.

Zbog konverzije kune u euro došlo je do male korekcije početnog stanja kod pojedinih grupa osnovnih sredstava i vlastitih izvora.

**Bilješke uz Izvještaj o obvezama**

Obveze sadrže:

obveze za zaposlene – 10.652,92 €

obveze za materijalne rashode - 2.276,54 €

obveze za financijske rashode – 102,36 €

ostale nespomenute obveze – 179,76 €

obveze za nefinancijske rashode (knjige) – 360,47 €

Na dan 31. 12. 2023. stanje nedospjelih obveza iznosi 13.211,58 za rashode poslovanja – šifra 23., a obveze za nabavu nefinancijske imovine iznose 360,47 € – šifra 24.

Prilažemo: Obrazac PR-RAS, BILANCU, OBVEZE, Obrazac P-VRIO I RAS-funkcijski

S poštovanjem,

v. d. Ravnateljice:

Ernestina Straga-Šašić, struč.spec.admin.publ.